Tere !

18.märtsi üritusest osavõtjana tahaks lisada mõned soovitused.

1. Et oleks kergem end kurssi viia, mida Euroopas ahjuehitusvaldkonnas tehakse, soovitan ära käia Austria Kahhelahjude Liidus ( Österreichischer Kachelofenverband), sealsed spetsialistid on juhtival kohal Euroopas.

Kontakt [www.kachelofenverband.at](http://www.kachelofenverband.at) valida sõna kontakt ja sealt leiab nende aadressi Viinis. Nende juht, doktorikraadiga insener Thomas Schiffert, www.schiffert@kachelofenverband.at on korduvalt Eestis käinud ja suhtub Eestisse hästi. Neil on oma mõõtmislabor ja ka spetsislistid ning aastatepikkused kogemused.

2. Suurem probleem kui on kantserogeensus on igapäevaselt kõetavate ahjude kasutegur ja võimsus. Kui Euroopas on need näitajad kindlalt paika pandud EVS EN 15544 ja EVS EN 15250, siis meil nendest eriliselt ei räägita. Küsimus on selles, et see standard ei ole piisavalt Eestis levinud. Pottsepad ehitavad endiselt väikese efektiivsusega kütteseadmeid, paljude pottseppade kvalifikatsioon ei võimalda ehitada kaasaegseid kütteseadmeid. Meie kütteseadmete parameetrid, kasutegur ja võimsus ja põlemiskeemia jäävad tunduvalt alla EN-des ettenähtud nõuetele.

Soovitav oleks ehitada Tartus, näiteks mõnes sotsiaalkorteris, puudega köetav ahi, selleks teha projekt, kus arvestatakse kõiki kulutusi ja teostatakse mõõtmised nii põlemiskeemiale kui ka muudele parameetritele. Sellega lõpeks ära „muinasjutuvõistlus“ ,mis ahjude ümber toimub ja elanikkond saaks paremad kütteseadmed.

3. Korraldada võistlus parema ahju ehituseks. Aasta lõpul esitavad pottsepad oma tööd linnale ja nende põhjal teostatakse mõõtmised. Ühele ahju mõõtmiseks kulub 5 – 6 tundi. Järgmisel aastal on selge, kes Tartu meistritest oskavad paremaid ahjusid ehitada ja nendest saab linn 2020 aastal valida endale paremaid meistreid.

Annes Andresson

OÜ AHJUTARVE

56649632